กฎกระทรวงความมั่นคงปลอดภัยทางรังสีพ.ศ.๒๕๖๑[๑] อาศัยอำนาจตามความในมาตรา ๕วรรคหนึ่ง มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติพ.ศ. ๒๕๕๙ รัฐมนตรีว่าการกระทรวงวิทยาศาสตร์และเทคโนโลยีโดยคำแนะนำของคณะกรรมการพลังงานนิวเคลียร์เพื่อสันติออกกฎกระทรวงไว้ดังต่อไปนี้ข้อ ๑ ในกฎกระทรวงนี้การรักษาความมั่นคงปลอดภัยหมายความว่า การป้องกัน การตรวจจับ การหน่วงเวลาและการเผชิญเหตุความมั่นคงปลอดภัยที่เกี่ยวข้องกับวัสดุกัมมันตรังสีสถานที่ และข้อมูลที่เกี่ยวข้องการตรวจจับ หมายความว่า มาตรการกลไก หรือวิธีการใด ๆ ซึ่งมีวัตถุประสงค์เพื่อให้สามารถตรวจพบการเข้าถึงหรือความพยายามเข้าถึงโดยไม่ได้รับอนุญาตการเคลื่อนย้ายโดยผิดกฎหมาย หรือการจงใจกระทำผิดกฎหมายอื่น ๆซึ่งเกี่ยวข้องกับวัสดุกัมมันตรังสี สถานที่ และข้อมูลที่เกี่ยวข้องการหน่วงเวลา หมายความว่ามาตรการ กลไก หรือวิธีการใด ๆ ซึ่งมีวัตถุประสงค์เพื่อให้สามารถหน่วง ถ่วง หรือยืดระยะเวลา ที่จำต้องใช้เพื่อลดความพยายามในการก่อหรือการกระทำที่เป็นอันตรายต่อความมั่นคงปลอดภัยทางรังสีการเผชิญเหตุ หมายความว่า การดำเนินการเมื่อปรากฏสัญญาณการตรวจจับโดยบุคลากรผู้มีหน้าที่ในการรักษาความมั่นคงปลอดภัยของวัสดุกัมมันตรังสีในสถานประกอบการทางรังสีหรือโดยเจ้าหน้าที่ของรัฐเพื่อป้องกันมิให้ผู้ใดสามารถเข้าถึงหรือเคลื่อนย้ายวัสดุกัมมันตรังสีโดยไม่ได้รับอนุญาตหรือก่อวินาศกรรมต่อวัสดุกัมมันตรังสี สถานที่ และข้อมูลที่เกี่ยวข้องแผนรักษาความมั่นคงปลอดภัยหมายความว่า แผนที่จัดทำโดยผู้ขอรับใบอนุญาตหรือผู้แจ้งซึ่งระบุรายละเอียดเกี่ยวกับมาตรการกลไก และวิธีการรักษาความมั่นคงปลอดภัยของวัสดุกัมมันตรังสี สถานที่และข้อมูลที่เกี่ยวข้องแผนสำรองความมั่นคงปลอดภัยหมายความว่า แผนซึ่งระบุเหตุความมั่นคงปลอดภัยที่คาดหมายว่าอาจเกิดขึ้น พร้อมทั้งกำหนดขั้นตอนและวิธีการเพื่อการเผชิญเหตุความมั่นคงปลอดภัยนั้นๆ รวมถึงวิธีการรายงานเหตุต่อเจ้าหน้าที่ของรัฐ และกำหนดหน้าที่ความรับผิดชอบในการเผชิญเหตุความมั่นคงปลอดภัยสำหรับบุคลากรทั่วไปและสำหรับบุคลากรผู้มีหน้าที่ในการเผชิญเหตุความมั่นคงปลอดภัยเหตุความมั่นคงปลอดภัยหมายความว่า เหตุการณ์ใด ๆ ที่ก่อหรือจะก่อให้เกิดผลกระทบต่อความมั่นคงปลอดภัยของวัสดุกัมมันตรังสีสถานที่และข้อมูลที่เกี่ยวข้อง เช่น การโจรกรรม การก่อวินาศกรรม การเข้าถึงโดยไม่ได้รับอนุญาตการเคลื่อนย้ายโดยผิดกฎหมาย หรือการกระทำโดยไม่ชอบด้วยกฎหมายในประการที่น่าจะก่อให้เกิดอันตรายต่อชีวิตร่างกาย อนามัย หรือทรัพย์สินของบุคคลใด หรือต่อสิ่งแวดล้อมซึ่งเกี่ยวข้องกับวัสดุกัมมันตรังสี สถานที่ และข้อมูลที่เกี่ยวข้องผู้รับใบอนุญาตหมายความว่า ผู้รับใบอนุญาตเกี่ยวกับวัสดุกัมมันตรังสีตามมาตรา ๑๙ เว้นแต่ผู้รับใบอนุญาตนำผ่านวัสดุกัมมันตรังสีผู้แจ้งหมายความว่า ผู้แจ้งการครอบครองหรือใช้วัสดุกัมมันตรังสีตามมาตรา ๒๐หมวด๑บททั่วไป ข้อ ๒ ผู้รับใบอนุญาตหรือผู้แจ้งจะดำเนินการใด ๆที่เกี่ยวข้องกับการใช้ประโยชน์จากวัสดุกัมมันตรังสีได้ก็ต่อเมื่อก่อให้เกิดประโยชน์ต่อบุคคลหรือสังคมมากกว่าผลเสียที่อาจได้รับและให้กระทำโดยคำนึงถึงความมั่นคงปลอดภัยต่อวัสดุกัมมันตรังสีและสถานที่ที่เกี่ยวข้องการใช้ประโยชน์จากรังสี ประชาชน และสิ่งแวดล้อม เป็นสำคัญมาตรการในการรักษาความมั่นคงปลอดภัยที่กำหนดขึ้นจะต้องสอดคล้องกับมาตรการในการรักษาความปลอดภัยทางรังสีข้อ ๓ ผู้รับใบอนุญาตหรือผู้แจ้งต้องจัดให้มีการรักษาความมั่นคงปลอดภัยของวัสดุกัมมันตรังสีสถานที่ และข้อมูลที่เกี่ยวข้อง โดยคำนึงถึงประเภทของวัสดุกัมมันตรังสี สถานที่และข้อมูลที่เกี่ยวข้อง โดยการรักษาความมั่นคงปลอดภัยที่ผู้รับใบอนุญาตหรือผู้แจ้งจัดให้มีขึ้นนั้นต้องมีมาตรฐานไม่ต่ำกว่าการรักษาความมั่นคงปลอดภัยที่กำหนดในกฎกระทรวงนี้การรักษาความมั่นคงปลอดภัยของวัสดุกัมมันตรังสีสถานที่ และข้อมูลที่เกี่ยวข้องจะต้องอยู่บนพื้นฐานของแนวทางขั้นลำดับเพื่อให้วัสดุกัมมันตรังสีที่อาจส่งผลกระทบอย่างกว้างขวางที่สุดได้รับการรักษาความมั่นคงปลอดภัยในระดับที่สูงที่สุดทั้งนี้ โดยคำนึงถึงการประเมินระดับภัยคุกคามความเสี่ยงต่อความมั่นคงปลอดภัยของวัสดุกัมมันตรังสี และผลกระทบที่อาจเกิดขึ้นการรักษาความมั่นคงปลอดภัยตามวรรคสองต้องมีการทบทวนและทดสอบอย่างน้อยปีละหนึ่งครั้งหมวด๒แผนรักษาความมั่นคงปลอดภัยและแผนสำรองความมั่นคงปลอดภัย ข้อ ๔ แผนรักษาความมั่นคงปลอดภัยและแผนสำรองความมั่นคงปลอดภัยที่ได้รับความเห็นชอบจากเลขาธิการแล้วถ้าผู้รับใบอนุญาตหรือผู้แจ้งประสงค์จะปรับปรุงหรือแก้ไขเพิ่มเติมแผนรักษาความมั่นคงปลอดภัยหรือแผนสำรองความมั่นคงปลอดภัยผู้รับใบอนุญาตหรือผู้แจ้งต้องเสนอต่อเลขาธิการเพื่อให้ความเห็นชอบด้วยข้อ ๕ แผนรักษาความมั่นคงปลอดภัยอย่างน้อยจะต้องมีรายละเอียดดังต่อไปนี้(๑)ที่มาและวัตถุประสงค์ของแผนรักษาความมั่นคงปลอดภัย(๒)ขอบเขตของแผนรักษาความมั่นคงปลอดภัย ครอบคลุมทั้งทางกายภาพและทางข้อมูล(๓)ข้อมูลรายละเอียดของสถานประกอบการ ได้แก่ แผนที่ แผนผัง และรายละเอียดที่ตั้งของสถานประกอบการ(๔)ข้อมูลรายละเอียดของวัสดุกัมมันตรังสีที่มีไว้ในครอบครอง หรือใช้ รวมทั้งประเภทของวัสดุกัมมันตรังสีและระดับขั้นของการรักษาความมั่นคงปลอดภัยที่ต้องจัดให้มี(๕)ข้อมูลรายละเอียดเกี่ยวกับเวลาทำการ เส้นทางการเข้าออกและวิธีการใช้ประโยชน์ของวัสดุกัมมันตรังสีณ สถานที่เก็บรักษา ติดตั้ง หรือใช้วัสดุกัมมันตรังสี(๖)แผนผังพร้อมทั้งระบุรายละเอียดบทบาทและหน้าที่ของบุคลากรในสถานประกอบการเกี่ยวกับการรักษาความมั่นคงปลอดภัยของวัสดุกัมมันตรังสี(๗)แผนการฝึกอบรมและทดสอบคุณสมบัติของบุคลากรในสถานประกอบการเกี่ยวกับการรักษาความมั่นคงปลอดภัยของวัสดุกัมมันตรังสี(๘)แผนการเผชิญเหตุความมั่นคงปลอดภัย ประกอบด้วย(ก)บทบาทและหน้าที่ของบุคลากรในสถานประกอบการในการเผชิญเหตุความมั่นคงปลอดภัย(ข)วิธีการติดต่อสื่อสารในการเผชิญเหตุความมั่นคงปลอดภัย(ค)แผนสำรองความมั่นคงปลอดภัย(ง)วิธีดำเนินการในกรณีมีสิ่งบ่งชี้ว่าภัยคุกคามมีการยกระดับสูงขึ้น(จ)วิธีรายงานเหตุความมั่นคงปลอดภัยต่อผู้รับใบอนุญาต ผู้แจ้ง หรือเจ้าหน้าที่ของรัฐ(ฉ)แผนการดำเนินการภายหลังเกิดเหตุความมั่นคงปลอดภัยหมวด๓การรักษาความมั่นคงปลอดภัยตามการจัดระดับ ข้อ ๖ การรักษาความมั่นคงปลอดภัยของวัสดุกัมมันตรังสีแบ่งเป็น๔ ระดับ ดังต่อไปนี้(๑)การรักษาความมั่นคงปลอดภัยขั้นสูงสุด มีวัตถุประสงค์เพื่อป้องกันการเคลื่อนย้ายวัสดุกัมมันตรังสีโดยไม่ได้รับอนุญาตหรือการก่อเหตุความมั่นคงปลอดภัยอื่น(๒)การรักษาความมั่นคงปลอดภัยขั้นสูง มีวัตถุประสงค์เพื่อทำให้เหลือน้อยที่สุดซึ่งความเป็นไปได้ในการเคลื่อนย้ายวัสดุกัมมันตรังสีโดยไม่ได้รับอนุญาตหรือการก่อเหตุความมั่นคงปลอดภัยอื่น(๓)การรักษาความมั่นคงปลอดภัยขั้นพื้นฐาน มีวัตถุประสงค์เพื่อลดความเป็นไปได้ในการเคลื่อนย้ายวัสดุกัมมันตรังสีโดยไม่ได้รับอนุญาตหรือการก่อเหตุความมั่นคงปลอดภัยอื่น(๔)การรักษาความมั่นคงปลอดภัยขั้นต่ำมีวัตถุประสงค์เพื่อการใช้ประโยชน์วัสดุกัมมันตรังสีอย่างปลอดภัยโดยมีมาตรการป้องกันการสูญหายและจัดทำบัญชีรายการวัสดุกัมมันตรังสีอย่างเหมาะสมข้อ ๗ ผู้รับใบอนุญาตและผู้แจ้ง ต้องจัดให้มีการรักษาความมั่นคงปลอดภัยของวัสดุกัมมันตรังสีตามประเภทของวัสดุกัมมันตรังสีโดยมีหลักเกณฑ์ ดังต่อไปนี้(๑)วัสดุกัมมันตรังสีประเภทที่ ๑ ต้องจัดให้มีการรักษาความมั่นคงปลอดภัยขั้นสูงสุด(๒)วัสดุกัมมันตรังสีประเภทที่ ๒ ต้องจัดให้มีการรักษาความมั่นคงปลอดภัยขั้นสูง(๓)วัสดุกัมมันตรังสีประเภทที่ ๓ ต้องจัดให้มีการรักษาความมั่นคงปลอดภัยขั้นพื้นฐาน(๔)วัสดุกัมมันตรังสีประเภทที่ ๔ และประเภทที่ ๕ ต้องจัดให้มีการรักษาความมั่นคงปลอดภัยขั้นต่ำผู้ทำการขนส่งหรือเคลื่อนย้ายวัสดุกัมมันตรังสีต้องจัดให้มีการรักษาความมั่นคงปลอดภัยของวัสดุกัมมันตรังสีตามกฎกระทรวงว่าด้วยหลักเกณฑ์วิธีการ และเงื่อนไขเกี่ยวกับความปลอดภัยและความมั่นคงปลอดภัยทางนิวเคลียร์และรังสีที่ออกตามมาตรา๙๙การจำแนกประเภทของวัสดุกัมมันตรังสีตามวรรคหนึ่งให้เป็นไปตามตารางที่ ๑ ท้ายกฎกระทรวงนี้ข้อ ๘ การรักษาความมั่นคงปลอดภัยของวัสดุกัมมันตรังสีขั้นสูงสุดให้เป็นไปตามตารางที่ ๒ ท้ายกฎกระทรวงนี้ข้อ ๙ การรักษาความมั่นคงปลอดภัยของวัสดุกัมมันตรังสีขั้นสูงให้เป็นไปตามตารางที่ ๓ ท้ายกฎกระทรวงนี้ข้อ ๑๐ การรักษาความมั่นคงปลอดภัยของวัสดุกัมมันตรังสีขั้นพื้นฐานให้เป็นไปตามตารางที่ ๔ ท้ายกฎกระทรวงนี้ข้อ ๑๑ การรักษาความมั่นคงปลอดภัยของวัสดุกัมมันตรังสีขั้นต่ำอย่างน้อยต้องประกอบไปด้วยมาตรการ ดังต่อไปนี้(๑)ระบบควบคุมและการจัดทำทะเบียนวัสดุกัมมันตรังสี(๒)มีผู้ซึ่งได้รับมอบหมายจากผู้รับใบอนุญาตหรือผู้แจ้ง แล้วแต่กรณี ให้เป็นผู้ควบคุมดูแลการใช้และการตรวจสอบวัสดุกัมมันตรังสีหมวด๔การดำเนินการเมื่อเกิดเหตุความมั่นคงปลอดภัย ข้อ ๑๒ เมื่อเกิดเหตุความมั่นคงปลอดภัยผู้รับใบอนุญาตหรือผู้แจ้งต้องดำเนินการตามแผนรักษาความมั่นคงปลอดภัยที่เลขาธิการให้ความเห็นชอบและต้องรายงานเหตุต่อเลขาธิการโดยไม่ชักช้าข้อ ๑๓ เมื่อเกิดเหตุความมั่นคงปลอดภัยผู้รับใบอนุญาตหรือผู้แจ้งต้องจัดให้มีการประเมินผลกระทบจากเหตุความมั่นคงปลอดภัยและต้องประเมินทบทวนการรักษาความมั่นคงปลอดภัย แผนรักษาความมั่นคงปลอดภัย และแผนสำรองความมั่นคงปลอดภัยบทเฉพาะกาล ข้อ ๑๔ ผู้รับใบอนุญาตหรือผู้แจ้งซึ่งได้รับใบอนุญาตหรือได้รับใบรับแจ้งอยู่ในวันก่อนวันที่กฎกระทรวงนี้ใช้บังคับต้องปฏิบัติให้ถูกต้องตามกฎกระทรวงนี้ภายในหนึ่งร้อยแปดสิบวันนับแต่วันที่กฎกระทรวงนี้ใช้บังคับให้ไว้ณ วันที่ ๑๙ กันยายน พ.ศ. ๒๕๖๑สุวิทย์เมษินทรีย์รัฐมนตรีว่าการกระทรวงวิทยาศาสตร์และเทคโนโลยีตารางที่๑ การจำแนกประเภทวัสดุกัมมันตรังสีตามแหล่งการประยุกต์ใช้ประโยชน์ประเภทวัสดุกัมมันตรังสีการจำแนกประเภทวัสดุกัมมันตรังสีตามแหล่งการประยุกต์ใช้ประโยชน์A/Dประเภทที่ ๑- เครื่องกำเนิดไฟฟ้าด้วยความร้อนซึ่งใช้ไอโซโทปรังสี(radioisotopethermoelectricgenerator)- เครื่องฉายรังสีเพื่อการกำจัดเชื้อโรคหรือถนอมอาหาร(irradiatorsusedinsterilizationandfoodpreservation)- เครื่องฉายรังสีแบบมีเครื่องกำบังรังสีในตัว (self-shieldedirradiators)- เครื่องฉายรังสีเลือดหรือเนื้อเยื่อ (blood/tissueirradiators)- เครื่องรังสีรักษาระยะไกล (teletherapymachine) ที่ใช้ในการรักษาโรคมะเร็ง เช่น เครื่องรังสีรักษาระยะไกลด้วยโคบอลต์-๖๐- เครื่องรังสีรักษาระยะไกลแบบหลายลำรังสี ชนิดติดตั้งอยู่กับที่ (multi-beam teletherapy machine (gamma knife))A/D≥ ๑,๐๐๐ประเภทที่ ๒- อุปกรณ์ถ่ายภาพด้วยรังสีแกมมาทางอุตสาหกรรม(industrialgammaradiographydevices)- เครื่องรังสีรักษาระยะใกล้ ชนิดอัตราปริมาณรังสีกลางถึงสูง(high/mediumdoseratebrachytherapyapplicator)๑,๐๐๐ >A/D≥ ๑๐ประเภทที่ ๓- อุปกรณ์วัดระดับ (levelgauges)- อุปกรณ์วัดอัตราการไหลบนสายพานลำเลียง (conveyorgauges)- อุปกรณ์วัดระดับในเตาหลอมเหล็ก (blastfurnacegauges)- อุปกรณ์วัดตะกอน (dredgergauges)- อุปกรณ์วัดการหมุนของท่อ (spinningpipegauges)- อุปกรณ์จุดติดการเดินเครื่องปฏิกรณ์นิวเคลียร์วิจัย (researchreactorstartupsource)- อุปกรณ์วัดแบบแท่งสำรวจหลุมลึกด้วยรังสี (wellloggingdevices)- อุปกรณ์ควบคุมจังหวะการเต้นของหัวใจ (pacemaker)๑๐ >A/D≥ ๑ประเภทที่ ๔- เครื่องรังสีรักษาระยะใกล้ ชนิดอัตราปริมาณรังสีต่ำ(lowdoseratebrachytherapyapplicator)- อุปกรณ์วัดความหนา (thicknessgauges)- อุปกรณ์วัดระดับสำหรับการเติมสาร (filllevelgauges)- อุปกรณ์วัดความหนาของวัสดุเคลือบผิว (coatingthicknessgauges)- อุปกรณ์วัดความชื้น (moisturedetectors)- อุปกรณ์วัดความหนาแน่น (densitygauges)- ชุดอุปกรณ์วัดความชื้น/ความหนาแน่น (moisture/densitygauges)- อุปกรณ์วัดความหนาแน่นกระดูก (bonedensitometer)- อุปกรณ์กำจัดไฟฟ้าสถิต (staticeliminators)- สารตั้งต้นผลิตไอโซโทปรังสีที่ใช้ในงานรังสีวินิจฉัย(diagnosticisotopegenerators)- เครื่องรังสีรักษาระยะใกล้เฉพาะการรักษาต้อตา (low doserate eye applicator) และวัสดุกัมมันตรังสีสำหรับการรักษาแบบฝังถาวร (permanentimplantsources)๑ >A/D≥ ๐.๐๑ประเภทที่ ๕- อุปกรณ์วิเคราะห์แบบการเรืองรังสีเอกซ์(x-rayfluorescencedevices)- อุปกรณ์ตรวจจับอิเล็กตรอน (electroncapturedevices)- อุปกรณ์วิเคราะห์โดยกระบวนการ mossbauer(mossbauerspectrometrydevices)- อุปกรณ์ตรวจจับควัน (smokedetector)- วัสดุกัมมันตรังสีสำหรับทดสอบเครื่อง (positronemissiontomography(PET))- เป้ารังสีทริเทียม (tritiumtargets)- อุปกรณ์วิเคราะห์คุณภาพอากาศ (aerosoldetectors)- อุปกรณ์ป้องกันตัวรับสัญญาณเรดาร์ (receiverprotectortube)- อุปกรณ์กระตุ้นการจุดระเบิด (ignitionexciter)๐.๐๑ >A/Dและ A>levelforexemptionหมายเหตุ (๑)ค่า Aหมายถึง ค่ากัมมันตภาพ (activity)ของวัสดุกัมมันตรังสี ในหน่วยเทระเบ็กเคอเรล (TBq) หรือคูรี (Ci) (๒)ค่า D(dangerousvalue)หมายถึง ค่ากัมมันตภาพจำเพาะ (specificactivity)ในหน่วยเทระเบ็กเคอเรล (TBq)หรือคูรี (Ci)ของวัสดุกัมมันตรังสีใด ๆ ซึ่งหากหลุดจากการกำกับดูแลที่เหมาะสมอาจก่อให้เกิดผลกระทบจากรังสีชนิดผลชัดเจน(deterministiceffects)อย่างรุนแรงได้ไม่ว่าจะเป็นผลจากการได้รับปริมาณรังสีที่แผ่มาจากวัสดุกัมมันตรังสีซึ่งอยู่ภายนอกร่างกายหรือจากการได้รับสารกัมมันตรังสีเข้าไปภายในร่างกาย (๓)การจำแนกประเภทของวัสดุกัมมันตรังสีอาจใช้ข้อพิจารณาด้านอื่น ๆ เช่น ลักษณะทางเคมีหรือทางฟิสิกส์ของวัสดุกัมมันตรังสีลักษณะของเครื่องกำบังรังสีหรือบรรจุหีบห่อที่ใช้ปัจจัยแวดล้อมที่เกี่ยวข้องกับการนำวัสดุกัมมันตรังสีไปใช้ประโยชน์ หรือประวัติการเกิดอุบัติเหตุทางรังสีอันเนื่องมาจากการใช้วัสดุกัมมันตรังสีนอกเหนือไปจากค่า A/Dเพียงอย่างเดียว (๔)อาจพิจารณาใช้ค่า A/Dเพียงอย่างเดียว ในการจำแนกประเภทของวัสดุกัมมันตรังสีในกรณีที่ไม่ทราบถึงลักษณะการประยุกต์ใช้ประโยชน์ที่แท้จริงของวัสดุกัมมันตรังสีนั้น ๆ หรือเป็นไอโซโทปรังสีที่มีค่าครึ่งชีวิตสั้นหรือเป็นวัสดุกัมมันตรังสีชนิดไม่ปิดผนึก (unsealed source)รวมทั้งเป็นวัสดุกัมมันตรังสีที่อยู่รวมกันหลายชนิด (aggregatedsources) (๕)ค่าความเป็นอันตราย (dangerousvalue;D)ของวัสดุกัมมันตรังสีชนิดที่พบว่ามีการนำมาใช้ประโยชน์บ่อยครั้ง มีดังต่อไปนี้วัสดุกัมมันตรังสีค่า DTBqCiแกโดลิเนียม-๑๕๓Gd-153๑.๐ x ๑๐๐๒.๗ x ๑๐๑คริปทอน-๘๕Kr-85๓.๐ x ๑๐๑๘.๑ x ๑๐๒คาร์บอน-๑๔C-14๕.๐ x ๑๐๑๑.๔ x ๑๐๓คูเรียม-๒๔๔Cm-244๕.๐ x ๑๐-๒๑.๔ x ๑๐๐แคดเมียม-๑๐๙Cd-109๒.๐ x ๑๐๑๕.๔ x ๑๐๒แคลิฟอร์เนียม-๒๕๒Cf-252๒.๐ x ๑๐-๒๕.๔ x ๑๐-๑โคบอลต์-๕๗Co-57๗.๐ x ๑๐-๑๑.๙ x ๑๐๑โคบอลต์-๖๐Co-60๓.๐ x ๑๐-๒๘.๑ x ๑๐-๑เจอร์เมเนียม-๖๘Ge-68๗.๐ x ๑๐-๑๑.๙ x ๑๐๑ซีเซียม-๑๓๗Cs-137๑.๐ x ๑๐-๑๒.๗ x ๑๐๐ทองคำ-๑๙๘Au-198๒.๐ x ๑๐-๑๕.๔ x ๑๐๐นิกเกิล-๖๓Ni-63๖.๐ x ๑๐๑๑.๖ x ๑๐๓พอโลเนียม-๒๑๐Po-210๖.๐ x ๑๐-๒๑.๖ x ๑๐๐แพลเลเดียม-๑๐๓Pd-103๙.๐ x ๑๐๑๒.๔ x ๑๐๓โพรมีเทียม-๑๔๗Pm-147๔.๐ x ๑๐๑๑.๑ x ๑๐๓ฟอสฟอรัส-๓๒P-32๑.๐ x ๑๐๑๒.๗ x ๑๐๒โมลิบดีนัม-๙๙Mo-99๓.๐ x ๑๐-๑๘.๑ x ๑๐๐รูทีเนียม/โรเดียม-๑๐๖Ru/Rh-106๓.๐ x ๑๐-๑๘.๑ x ๑๐๐เรเดียม-๒๒๖Ra-226๔.๐ x ๑๐-๒๑.๑ x ๑๐๐สตรอนเชียม-๙๐Sr-90๑.๐ x ๑๐๐๒.๗ x ๑๐๑เหล็ก-๕๕Fe-55๘.๐ x ๑๐๒๒.๒ x ๑๐๔อะเมริเซียม-๒๔๑Am-241๖.๐ x ๑๐-๒๑.๖ x ๑๐๐อะเมริเซียม-๒๔๑/เบริลเลียมAm-241/Be๖.๐ x ๑๐-๒๑.๖ x ๑๐๐อิริเดียม-๑๙๒Ir-192๘.๐ x ๑๐-๒๒.๒ x ๑๐๐ทริเทียมH-3๒.๐ x ๑๐๓๕.๔ x ๑๐๔ไอโอดีน-๑๒๕I-125๒.๐ x ๑๐-๑๕.๔ x ๑๐๐ไอโอดีน-๑๓๑I-131๒.๐ x ๑๐-๑๕.๔ x ๑๐๐ตารางที่ ๒การรักษาความมั่นคงปลอดภัยของวัสดุกัมมันตรังสีขั้นสูงสุดกลไกวัตถุประสงค์วิธีการการตรวจจับเพื่อให้สามารถตรวจจับได้อย่างทันท่วงที เมื่อมีผู้ที่ไม่ได้รับอนุญาตบุกรุกเข้าไปในสถานที่เก็บรักษา ติดตั้ง หรือใช้วัสดุกัมมันตรังสีติดตั้งอุปกรณ์อิเล็กทรอนิกส์ตรวจจับการบุกรุก หรือมีการเดินตรวจตราอย่างต่อเนื่องโดยเจ้าหน้าที่รักษาความปลอดภัยเพื่อให้สามารถตรวจจับได้อย่างทันท่วงที เมื่อมีผู้ที่ไม่ได้รับอนุญาตพยายามเคลื่อนย้ายวัสดุกัมมันตรังสีติดตั้งอุปกรณ์ชี้บ่งการเปิดผนึก (sealed/ tampered indicating device) หรือมีการเดินตรวจตราอย่างต่อเนื่องโดยเจ้าหน้าที่รักษา ความปลอดภัยเพื่อให้สามารถตรวจสอบและประเมินสัญญาณการตรวจจับ ได้อย่างทันท่วงที เมื่อปรากฏสัญญาณการตรวจจับติดตั้งระบบการตรวจตราทางไกลด้วยกล้องวงจรปิด หรือตรวจประเมินโดยเจ้าหน้าที่ผู้มีหน้าที่รับผิดชอบในการรักษาความมั่นคงปลอดภัยเพื่อให้สามารถติดต่อสื่อสาร ได้อย่างทันท่วงทีกับผู้มีหน้าที่ของสถานประกอบการหรือเจ้าหน้าที่ของรัฐ ในการเผชิญเหตุความมั่นคงปลอดภัยของวัสดุกัมมันตรังสีติดตั้งระบบการติดต่อสื่อสารแบบต่าง ๆ ที่ใช้งานได้อย่างมีประสิทธิภาพ เช่น โทรศัพท์พื้นฐานโทรศัพท์เคลื่อนที่ วิทยุสื่อสาร หรือวิทยุติดตามตัวเพื่อให้มีวิธีการที่สามารถตรวจยืนยันการมีอยู่หรือสูญหายของวัสดุกัมมันตรังสีได้มีระบบควบคุมและการจัดทำทะเบียนวัสดุกัมมันตรังสี พร้อมทั้งตรวจนับจำนวนของวัสดุกัมมันตรังสีเป็นประจำทุกวัน โดยเจ้าหน้าที่หรือผ่านระบบการตรวจตราทางไกลด้วยกล้องวงจรปิด หรือด้วยอุปกรณ์ชี้บ่งการเปิดผนึก (sealed/ tampered indicating device)การหน่วงเวลาเพื่อให้สามารถหน่วงเวลาหลังจากที่ปรากฏสัญญาณการตรวจจับได้นานเพียงพอที่จะทำให้เจ้าหน้าที่ผู้มีหน้าที่ในการเผชิญเหตุความ มั่นคงปลอดภัยสามารถเข้าขัดขวางการเคลื่อนย้ายวัสดุกัมมันตรังสี ได้สำเร็จติดตั้งระบบหน่วงเวลาที่ประกอบไปด้วยเครื่อง กีดขวางอย่างน้อยสองระดับ เช่น ผนังและกรงขังซึ่งเมื่อทำงานร่วมกันสามารถหน่วงเวลาได้นานพอสำหรับผู้มีหน้าที่ในการเผชิญเหตุความมั่นคง ปลอดภัยสามารถเข้าขัดขวางการเคลื่อนย้ายวัสดุกัมมันตรังสีได้สำเร็จการเผชิญเหตุเพื่อให้สามารถเผชิญเหตุความมั่นคงปลอดภัยด้วยการเข้าขัดขวาง และยับยั้งการเคลื่อนย้ายวัสดุกัมมันตรังสีโดยไม่ได้รับอนุญาต ได้อย่างทันท่วงทีจัดให้มีวิธีการ เครื่องมือ และอุปกรณ์ที่เหมาะสมและครบถ้วน พร้อมด้วยบุคลากรที่มีความสามารถเพื่อยับยั้งการเคลื่อนย้ายวัสดุกัมมันตรังสี โดยไม่ได้รับอนุญาตได้อย่างทันท่วงทีการบริหารจัดการความมั่นคงปลอดภัยเพื่อให้สามารถควบคุมการเข้าถึงที่ตั้งของวัสดุกัมมันตรังสีได้อย่างมีประสิทธิภาพ ด้วยการจำกัดสิทธิการเข้าถึงวัสดุกัมมันตรังสี ให้มีได้เฉพาะกับบุคลากรผู้ที่ได้รับอนุญาตเท่านั้นมีระบบการแสดงและตรวจยืนยันบุคคล เช่น ระบบปลดล็อกประตูด้วยเครื่องอ่านบัตรแสดงตนพร้อมด้วยรหัสประจำตัว หรือระบบปลดล็อกด้วยกุญแจ พร้อมทั้งระบบควบคุมการเบิกจ่ายกุญแจเพื่อให้สามารถมั่นใจได้ว่าบุคลากรผู้ได้รับอนุญาตให้เข้าถึงวัสดุกัมมันตรังสีได้เป็นบุคคลที่ น่าไว้ใจมีระบบการตรวจสอบประวัติและยืนยันบุคคลโดยเฉพาะบุคลากรที่ได้รับอนุญาตหรือมีสิทธิ เข้าถึงวัสดุกัมมันตรังสีหรือข้อมูลสำคัญได้ โดยไม่ต้องมีผู้ควบคุมดูแลเพื่อให้สามารถกำหนดระดับชั้นและให้การปกป้องข้อมูลสำคัญได้จัดให้มีขั้นตอนหรือวิธีการกำหนดชั้นความลับ ของข้อมูล และมีวิธีการปกป้องข้อมูลอันสำคัญให้รอดพ้นจากการเข้าถึงหรือถูกเปิดเผยโดยไม่ได้รับอนุญาตเพื่อจัดให้มีแผนรักษาความมั่นคงปลอดภัยจัดทำแผนรักษาความมั่นคงปลอดภัยที่สอดคล้องกับข้อกำหนดตามกฎกระทรวง และสามารถนำไปใช้เพื่อเผชิญเหตุเสี่ยงภัยที่มีระดับสูงขึ้นได้เพื่อให้สามารถมั่นใจได้ว่าสามารถบริหารจัดการเหตุฉุกเฉินตามที่ระบุไว้ในแผนสำรองความมั่นคงปลอดภัยได้จัดให้มีขั้นตอนหรือวิธีการในการเผชิญเหตุ ความมั่นคงในรูปแบบต่าง ๆ ที่คาดว่าจะเกิดขึ้นเพื่อจัดให้มีระบบการรายงาน เหตุความมั่นคงปลอดภัยจัดทำคู่มือที่ระบุขั้นตอนหรือวิธีการรายงาน เหตุความมั่นคงปลอดภัยได้อย่างทันท่วงทีตารางที่ ๓การรักษาความมั่นคงปลอดภัยของวัสดุกัมมันตรังสีขั้นสูงกลไกวัตถุประสงค์วิธีการการตรวจจับเพื่อให้สามารถตรวจจับได้อย่างทันท่วงที เมื่อมีผู้ที่ไม่ได้รับอนุญาตบุกรุกเข้าไปในสถานที่เก็บรักษา ติดตั้ง หรือใช้วัสดุกัมมันตรังสีติดตั้งอุปกรณ์อิเล็กทรอนิกส์ตรวจจับการบุกรุก หรือมีการเดินตรวจตราอย่างต่อเนื่องโดยเจ้าหน้าที่รักษาความปลอดภัยเพื่อให้สามารถตรวจจับเมื่อมี ผู้ที่ไม่ได้รับอนุญาตพยายามเคลื่อนย้ายวัสดุกัมมันตรังสีติดตั้งอุปกรณ์ชี้บ่งการเปิดผนึก (sealed/tampered indicating device) หรือมีการเดินตรวจตราอย่างต่อเนื่อง โดยเจ้าหน้าที่รักษาความปลอดภัยเพื่อให้สามารถตรวจสอบและประเมินสัญญาณการตรวจจับ ได้อย่างทันท่วงที เมื่อปรากฏสัญญาณการตรวจจับติดตั้งระบบการตรวจตราทางไกลด้วยกล้องวงจรปิด หรือตรวจประเมินโดยผู้มีหน้าที่รับผิดชอบ ในการรักษาความมั่นคงปลอดภัยเพื่อให้มีวิธีการที่สามารถตรวจยืนยันการมีอยู่หรือสูญหายของ วัสดุกัมมันตรังสีได้มีระบบควบคุมและการจัดทำทะเบียน วัสดุกัมมันตรังสี พร้อมทั้งตรวจนับจำนวนของ วัสดุกัมมันตรังสีเป็นประจำทุกสัปดาห์โดยเจ้าหน้าที่หรือผ่านระบบการตรวจตราทางไกลด้วยกล้องวงจรปิด หรือด้วยอุปกรณ์ชี้บ่งการเปิดผนึก (sealed/ tampered indicating device)การหน่วงเวลาเพื่อให้มีระบบที่สามารถหน่วงเวลาการเคลื่อนย้ายวัสดุกัมมันตรังสีโดยไม่ได้รับอนุญาตติดตั้งระบบหน่วงเวลาที่ประกอบไปด้วยเครื่อง กีดขวางอย่างน้อยสองระดับ เช่น ผนังและกรงขังการเผชิญเหตุเพื่อให้สามารถยับยั้งการเคลื่อนย้ายวัสดุกัมมันตรังสี โดยไม่ได้รับอนุญาตจัดให้มีวิธีการ เครื่องมือ และอุปกรณ์ที่เหมาะสมและครบถ้วน พร้อมด้วยบุคลากรที่มีความสามารถ เพื่อยับยั้งการเคลื่อนย้ายวัสดุกัมมันตรังสีโดยไม่ได้รับอนุญาตการบริหารจัดการ ความมั่นคงเพื่อให้มีการควบคุมการเข้าออก ที่สามารถจำกัดการเข้าถึงสถานที่เก็บรักษา ติดตั้ง หรือใช้วัสดุกัมมันตรังสีเฉพาะสำหรับผู้ที่ได้รับอนุญาตเท่านั้นมีระบบการแสดงและตรวจยืนยันบุคคล เช่น ระบบปลดล็อกประตูด้วยเครื่องอ่านบัตรแสดงตนพร้อมด้วยรหัสประจำตัว หรือระบบปลดล็อกด้วยกุญแจ พร้อมทั้งระบบควบคุมการเบิกจ่ายกุญแจเพื่อให้สามารถมั่นใจได้ว่าบุคลากรผู้ได้รับอนุญาตให้เข้าถึงวัสดุกัมมันตรังสีได้เป็นบุคคลที่ น่าไว้ใจมีระบบการตรวจสอบประวัติบุคคล โดยเฉพาะบุคลากรที่จะได้รับอนุญาตหรือจะมีสิทธิเข้าถึงวัสดุกัมมันตรังสีหรือข้อมูลสำคัญได้โดยไม่ต้องมี ผู้ควบคุมดูแลเพื่อให้สามารถกำหนดระดับชั้นและให้การปกป้องข้อมูลอันสำคัญได้จัดให้มีขั้นตอนหรือวิธีการกำหนดชั้นความลับของข้อมูล และมีวิธีการปกป้องข้อมูลอันสำคัญให้ รอดพ้นจากการเข้าถึงหรือถูกเปิดเผยโดยไม่ได้รับอนุญาตเพื่อจัดให้มีแผนรักษาความมั่นคงปลอดภัยจัดทำแผนรักษาความมั่นคงปลอดภัยที่สอดคล้องกับข้อกำหนดตามกฎกระทรวง และสามารถนำไปใช้เพื่อเผชิญเหตุเสี่ยงภัยที่มีระดับสูงขึ้นได้เพื่อให้สามารถมั่นใจได้ว่าสามารถบริหารจัดการเหตุฉุกเฉินตามที่ระบุไว้แผนสำรองความมั่นคงปลอดภัยได้จัดให้มีขั้นตอนหรือวิธีการเผชิญเหตุความมั่นคงปลอดภัยในรูปแบบต่าง ๆ ที่คาดว่าจะเกิดขึ้นเพื่อจัดให้มีระบบการรายงาน เหตุความมั่นคงปลอดภัยจัดทำขั้นตอนหรือวิธีการรายงานเหตุความมั่นคงปลอดภัยได้อย่างทันท่วงทีตารางที่ ๔การรักษาความมั่นคงปลอดภัยของวัสดุกัมมันตรังสีขั้นพื้นฐานกลไกวัตถุประสงค์ วิธีการการตรวจจับเพื่อให้สามารถตรวจจับการเคลื่อนย้ายวัสดุกัมมันตรังสี โดยไม่ได้รับอนุญาตได้ติดตั้งอุปกรณ์ชี้บ่งการเปิดผนึก (sealed/tampered indicating device) หรือมีการเดินตรวจตราเป็นระยะ ๆ โดยเจ้าหน้าที่รักษาความปลอดภัยเพื่อให้สามารถประเมินสัญญาณการตรวจจับที่ปรากฏขึ้นได้อย่างทันท่วงทีตรวจประเมินโดยเจ้าหน้าที่ผู้มีหน้าที่รับผิดชอบ ในการรักษาความมั่นคงปลอดภัยเพื่อให้สามารถตรวจยืนยันการ มีอยู่หรือสูญหายของวัสดุกัมมันตรังสีได้มีระบบควบคุมและการจัดทำทะเบียน วัสดุกัมมันตรังสี พร้อมทั้งตรวจนับจำนวนของ วัสดุกัมมันตรังสีเป็นประจำทุกเดือน โดยเจ้าหน้าที่หรือผ่านระบบการตรวจตราทางไกลด้วย กล้องวงจรปิด หรือด้วยอุปกรณ์ชี้บ่งการเปิดผนึก (sealed/tampered indicating device)การหน่วงเวลาเพื่อให้มีการหน่วงเวลาที่สามารถลดโอกาสหรือความเป็นไปได้ในการเคลื่อนย้ายวัสดุกัมมันตรังสีโดยไม่ได้รับอนุญาตติดตั้งระบบหน่วงเวลาที่ประกอบไปด้วยเครื่อง กีดขวางหนึ่งระดับ หรือจัดให้มีการตรวจตราโดยเจ้าหน้าที่ผู้มีหน้าที่รับผิดชอบในการรักษาความมั่นคงปลอดภัยการเผชิญเหตุเพื่อให้สามารถดำเนินการได้อย่างเหมาะสม เมื่อมีการเคลื่อนย้ายวัสดุกัมมันตรังสีโดยไม่ได้รับอนุญาตจัดทำข้อแนะนำในการดำเนินการที่จำเป็น ซึ่งสอดคล้องกับแผนสำรองความมั่นคงปลอดภัยการบริหารจัดการความมั่นคงเพื่อให้สามารถควบคุมการเข้าถึง ที่ตั้งของวัสดุกัมมันตรังสีได้อย่างมีประสิทธิภาพ ด้วยการจำกัดสิทธิการเข้าถึงวัสดุกัมมันตรังสี ให้มีได้เฉพาะกับบุคลากรผู้ที่ได้รับอนุญาตเท่านั้นติดตั้งระบบการแสดงตนเพื่อให้สามารถมั่นใจได้ว่าบุคลากรผู้ได้รับอนุญาตให้เข้าถึงวัสดุกัมมันตรังสีได้เป็นบุคคลที่ น่าไว้ใจจัดให้มีวิธีการตรวจสอบเพื่อประเมินความน่าเชื่อถือของบุคคลก่อนที่จะอนุญาตหรือจะให้มีสิทธิเข้าถึงวัสดุกัมมันตรังสีหรือข้อมูลอันสำคัญได้โดยไม่ต้องมีผู้ควบคุมดูแลเพื่อให้สามารถกำหนดระดับชั้นและให้การปกป้องข้อมูลอันสำคัญได้จัดให้มีขั้นตอนหรือวิธีการกำหนดชั้นความลับของข้อมูล และมีวิธีการปกป้องข้อมูลอันสำคัญให้ รอดพ้นจากการเข้าถึงหรือถูกเปิดเผยโดยไม่ได้รับอนุญาตเพื่อจัดให้มีแผนรักษาความมั่นคงปลอดภัยจัดให้มีเอกสารที่อธิบายลักษณะการรักษา ความมั่นคงของหน่วยงานเพื่อให้สามารถมั่นใจได้ว่าสามารถบริหารจัดการเหตุฉุกเฉินตามที่ระบุไว้ในแผนสำรองความมั่นคงปลอดภัยได้จัดให้มีขั้นตอนหรือวิธีการในการเผชิญเหตุ ความมั่นคงปลอดภัยในรูปแบบต่าง ๆ ที่คาดว่าจะเกิดขึ้นเพื่อจัดให้มีระบบการรายงาน เหตุความมั่นคงปลอดภัยจัดให้มีขั้นตอนหรือวิธีการในการรายงานแจ้ง เหตุฉุกเฉินได้อย่างทันท่วงทีหมายเหตุ :-เหตุผลในการประกาศใช้กฎกระทรวงฉบับนี้ คือ โดยที่มาตรา ๘ (๑๘) และมาตรา ๙๑ แห่งพระราชบัญญัติพลังงานนิวเคลียร์เพื่อสันติ พ.ศ.๒๕๕๙ บัญญัติให้รัฐมนตรีว่าการกระทรวงวิทยาศาสตร์และเทคโนโลยีโดยคำแนะนำของคณะกรรมการพลังงานนิวเคลียร์เพื่อสันติมีอำนาจออกกฎกระทรวงกำหนดหลักเกณฑ์และวิธีการเกี่ยวกับความมั่นคงปลอดภัยทางรังสีเพื่อให้ผู้รับใบอนุญาตหรือผู้แจ้งตามพระราชบัญญัติดังกล่าวต้องปฏิบัติตามจึงจำเป็นต้องออกกฎกระทรวงนี้พรวิภา/จัดทำ๒๗กุมภาพันธ์ ๒๕๖๒[๑]ราชกิจจานุเบกษา เล่ม ๑๓๕/ตอนที่ ๗๙ ก/หน้า ๑๗/๕ ตุลาคม๒๕๖๑